**Gyártói jótállási nyilatkozat**

A gyártói jótállási nyilatkozat tekintetében fogyasztónak minősül a szakmája, önálló foglalkozása vagy az üzleti tevékenysége körén kívül eljáró természetes személy. (Ptk. 8:1§ (1) 3. pontja)

A termék tekintetében annak gyártója a termék tartósságának megfelelő jótállást nyújt, mely alapján a fogyasztó közvetlenül a gyártótól kérheti a tartósságra vonatkozó jótállás időtartama alatt, hogy az áru hibáját javítsa ki, vagy cserélje ki a kellékszavatosság szabályai szerint.

ha a termék korábban reklámozásra került és abban a gyártó kedvezőbb jótállási feltételeket vállalt, a jótállást annak megfelelően kell teljesítenie.

A jótállási nyilatkozat a gyártó honlapján található meg a …………. címen, mely a termék átadásától kezdve elérhető.

**1.A jótállásra kötelezett gyártó neve és címe:**

KETER MAGYARORSZÁG KFT. 4211 Ebes, Zsong-völgy 2. Telefon: 0652 565900. 3630 945-1646. Email: curver@globalinstore.hu

**2.A fogyasztó által a jótállás érvényesítése érdekében követendő eljárás:**

Az eljárásra a 373/2021. Korm. rendelet szabályozási tárgykörében érintett termékek tekintetében a 19/2014. (IV. 29.) NGM rendelet 4-6 §-ainak előírásait kell alkalmazni. (**4. §** (1) A vállalkozás a fogyasztó nála bejelentett szavatossági vagy jótállási igényéről jegyzőkönyvet köteles felvenni, amelyben rögzíti

a) a fogyasztó nevét, címét, valamint nyilatkozatát arról, hogy hozzájárul a jegyzőkönyvben rögzített adatainak a rendeletben meghatározottak szerinti kezeléséhez,

b) a fogyasztó és vállalkozás közötti szerződés keretében eladott ingó dolog megnevezését, vételárát,

c) a szerződés vállalkozás általi teljesítésének időpontját,

d) a hiba bejelentésének időpontját,

e) a hiba leírását,

f) szavatossági vagy jótállási igénye alapján a fogyasztó által érvényesíteni kívánt jogot, továbbá

g) az (5) bekezdés szerinti eset kivételével a szavatossági vagy jótállási igény rendezésének módját vagy az igény, illetve az az alapján érvényesíteni kívánt jog elutasításának indokát.

(2) Ha a vállalkozás szavatossági vagy jótállási kötelezettségének a fogyasztó által érvényesíteni kívánt jogtól eltérő módon tesz eleget, ennek indokát a jegyzőkönyvben meg kell adni.

(3) A jegyzőkönyvnek tájékoztatást kell tartalmaznia arról, hogy fogyasztói jogvita esetén a fogyasztó a megyei (fővárosi) kereskedelmi és iparkamarák által működtetett békéltető testület eljárását is kezdeményezheti.

(4) A jegyzőkönyv másolatát haladéktalanul, igazolható módon a fogyasztó rendelkezésére kell bocsátani.

(5) Ha a vállalkozás a fogyasztó szavatossági vagy jótállási igényének teljesíthetőségéről annak bejelentésekor nem tud nyilatkozni, álláspontjáról – az igény elutasítása esetén az elutasítás indokáról és a békéltető testülethez fordulás lehetőségéről is – öt munkanapon belül, igazolható módon köteles értesíteni a fogyasztót.

(6) A vállalkozás a fogyasztó szavatossági vagy jótállási igényéről felvett jegyzőkönyvet az annak felvételétől számított három évig köteles megőrizni, és azt az ellenőrző hatóság kérésére bemutatni.

(7) A szavatossági vagy jótállási igény bejelentése nem minősül a fogyasztóvédelemről szóló törvény szerinti panasznak.

**5. §** A vállalkozásnak törekednie kell arra, hogy a kijavítást vagy kicserélést legfeljebb tizenöt napon belül elvégezze. Ha a kijavítás vagy a kicserélés időtartama a tizenöt napot meghaladja, akkor a vállalkozás a fogyasztót tájékoztatni köteles a kijavítás vagy a csere várható időtartamáról. A tájékoztatás a fogyasztó előzetes hozzájárulása esetén, elektronikus úton vagy a fogyasztó általi átvétel igazolására alkalmas más módon történik.

**6. §** (1) Kijavításra vagy – a 4. § (5) bekezdése szerinti esetben – a szavatossági vagy jótállási igény teljesíthetőségének vizsgálata érdekében az ingó dolgot elismervény ellenében kell átvenni, amelyen fel kell tüntetni

a) a fogyasztó nevét és címét,

b) a dolog azonosításához szükséges adatokat,

c) a dolog átvételének időpontját, továbbá

d) azt az időpontot, amikor a fogyasztó a kijavított dolgot átveheti.

(2) Az (1) bekezdésben előírtak a szavatossági vagy jótállási igényről felvett jegyzőkönyvben is teljesíthetők.

(3) Ha a fogyasztó szavatossági és jótállási igényének megítéléshez szakvélemény beszerzése szükséges, a szakvélemény kötelező tartalmi elemeit az 1. melléklet tartalmazza.)

Távollévők között kötött szerződések esetében (webáruház) figyelembe kell venni a 45/2014 (II.26.) Korm. rendelet 20§-ában foglalt előírásokat is.

**3. Termék megjelölése, megnevezése, cikkszáma:**

Műanyag háztartási termékek

**4.Jótállás feltételei:**

A vállalkozás hibás teljesítése esetén a Ptk. és a 373/2021. (VI. 30.) Korm. rendelet előírásait együttesen kell alkalmazni.

A vállalkozás fogyasztóval szemben fennálló kötelezettségei nem érintik a gyártónak az értékesítési láncban szereplő harmadik személlyel szembeni viszontkereseti jogait, polgári jogi igényeit.

Ellenkező bizonyításig vélelmezni kell, hogy az áru teljesítésének időpontjától számított 1 éven belül felismert hiba, már az áru teljesítésének időpontjában is fennállt kivéve, ha ez a vélelem az áru természetével vagy a hiba jellegével összeegyeztethetetlen.

A vállalkozás megtagadhatja a kijavítást vagy a kicserélést, ha az lehetetlen vagy aránytalan többletköltséget eredményezze a vállalkozásnak, figyelembe véve valamennyi körülményt, a termék hibátlan értékét és a szerződésszegés súlyát.

A fogyasztó jogosult az árleszállításra vagy a szerződés megszüntetésére, ha:

-a vállalkozás a terméket nem javította ki, vagy nem cserélte ki, illetve azt a vállalkozás saját költségén nem vállalta

-ismételt hiba merült fel, a kijavítás vagy kicserélés ellenére

-a hiba olyan súlyú, hogy azonnali árleszállítást vagy a szerződés megszüntetését teszi indokolttá

-ha a vállalkozó nem tudja vagy nem vállalta a kijavítást és a kicserélést

-a fogyasztónak a szerződés megszüntetésére irányuló igénye esetén a vállalkozásnak kell bizonyítania, hogy a hiba jelentéktelen.

-a fogyasztó élhet a szerződésszegés súlyához mérten az ellenszolgáltatása fennmaradó részének visszatartására

-Az ellenszolgáltatás leszállítása akkor arányos, ha annak összege megegyezik a fogyasztónak szerződésszerű teljesítés esetén járó, valamint a fogyasztó által ténylegesen megkapott áru értékének különbözetével.

**-**a fogyasztó adásvételi szerződés megszüntetésére vonatkozó kellékszavatossági joga a vállalkozásnak címzett, a megszüntetésre vonatkozó döntést kifejező jognyilatkozattal gyakorolható.